حسن ونعيمه فيلم مصرى من انتاج سنة 1959, من انتاج شركة افلام محمد عبد الوهاب قدم فيه عبد الرحمن الخميسى وجه جديد عشان يلعب بطولة الفيلم مع الوجه الجديد محرم فؤاد و الوجه الجديد سعاد حسنى. قصة الفيلم ماخوده عن واقعه حقيقيه لواحد من المطربين الشعبيين اللى اتقتل بسبب حبه لفتاة فى قريه جنب قريته, و اترمت جثته فى الترعه و عامت على وش الميه و انكشف الجريمه اللى هزت الدلتا فى مصر, بيت حسن المغنواتى لسا موجود فى القريه (الدراكسه تابعة لمركز دكرنس سابقا و لمركز منية النصر حاليا), ساكن فيه اليوم احفاد شقيقه لان حسن ما اتجوزش و ما خلفش, الفيلم من اخراج هنرى بركات. احداث الفيلم بتتكلم عنل نعيمه بنت الحاج متولى, اللى بيسعى يملك الارض و الفلوس, و اللى بيطمع عطوه يتحوزها لجمالها و غناها بس بترفض ترفض عشان بتحب حسن المغنواتى اللى بيرفض ابوها انها تتجوزو عشان فقير, فتهرب نعيمة عشان تتجوز حسن.